Nachem abschied näh im spital hemmer eus uf de weg gmacht richtig zambia. Det simmer nöd de huufe go ahluege wills eus doch zum sevi zogä hät. En chline umweg hämmer aber doch na uf eus gna will mer d victoriafäll hend wele go be augapflä. S het gheisse das d fäll vo de sambia siite nöd so wahnsinng seged zum aluege. Drum hemmer das denn au vo de simbabwe site her gmacht. Und mer müend sege, es het sich also glohnt. Da nöd rege ziit gsi isch händ d fäll nöd so viel wasser gha wie mers amel am  fernseh gseet. Ich wür aber säge an rhifall sinds härä cho. Vielicht hends en au na es müüü übertroffä :p s isch also richtig idrücklich gsi, wie viel wasser det s loch abgaht. Und das het ja vielicht gschtübt…unglaublich. Au supper kuhl gsi isch d währig dete. Sie hend nemlih us$ gha =) und mir nümm. Das heisst mer hend wider chöne zum automat usä lah…yes.. die us$ hends nur, wills in 2008 e recht grobi inflaton gha hend und ihri währig nüt me wert gha het. Mer hend denn bi de iheimische d möglichkeit gha,  zum die alte nötli chaufä. Di höchscht note wos druckt hend isch ä 100 trillione notä gsi. Ha gar nöd gwüsst wie viel null 100 trillione het;)